**ДОДАТНО ПОЈАШЊЕЊЕ 1**

**ПИТАЊE**

Poštovani,   
Koristimo ovu priliku da Vam postavimo  pitanja u vezi sa  tenderskom dokumentacijom , koja se odnosi na  servis i održavanje liftova proizvođača Schindler na Vašem objektu.   
  
Pitanje 1.   
  
Nije nam jasan zahtev u konkursnoj dokumentaciji pod poglavljem 4. Obavezni uslovi za učešće u postupku javne nabavke iz člana 75.zakona, tačka 5. u kojoj se traži kopija Rešenja o imenovanju za pregled liftova izdato od strane nadležnog ministarstva?   
Naime, traženi dokument izdaje ministarstvo finansija odnosno privrede imenovanom telu, koje vrši kontrolu, odnosno ocenjivanje usaglašenosti lifta, tako da traženi dokument mogu da pribave jedino kompanije imenovane od nadležnog ministarstva. Firme koje se bave ugradnjom i održavanjem liftova ne mogu doći do ovakvog dokumenta, stoga smo mišljenja da je zahtev za pomenutim dokumentom  bezpredmetan.   
  
 Pitanje 2.   
  
U poglavlju 12. Podaci o vrsti, sadržini, načinu podnošenja, visini i rokovima obezbeđenja ispunjenja obaveza ponuđača. stoji da je potrebno dostaviti registrovanu blanko menicu i menično ovlašćenje za izvršenje ugovorne obaveze i registrovanu blanko menicu i menično ovlašćenje za otklanjanje  nedostatka u garantnom roku.   
 Po finansijskim pravilima kompanije Schindler d.o.o. Beograd, ne izdajemo blanko solo menice, stoga je naše pitanje da li je moguće da menice dostavimo popunjene na traženi iznos ili bankarske garancije u zamenu za menice?   
  
Unapred zahvalni!

**ОДГОВОР:**

**Одговор на 1 питање:**

Наручилац је дефинисао да је изабрани понуђач је у обавези да врши редован годишњи технички преглед свих наведених лифтова у Клиничком центру Војводине, а за то је предвиђена посебна дозвола- Решење о именовању за преглед лифтова. Поменуто решење издаје Министарство финансија и привреде Републике Србије. Уколико понуђач не поседује поменуто решење, понуду може понудити са подизвођачем који поседује дато решење.

**Одговор на 2 питање:**

Изабрани понуђач приликом потписивања уговора треба да достави регистровану бланко меницу и менично овлашћење за извршење уговорне обавезе и регистровану бланко меницу и менично овлашћење за отклањање  недостатка у гарантном року. Исто тако понуђач уместо бланко менице и меничног овлашћења може да достави попуњену и печатирану меницу попуњену на износ од 10% од вредности понуде без ПДВ-а.

С поштовањем,

Комисија за јавну набавку

185-15-О